davidanugraha/M4-RAG huggingface dataset:
NFL playoff results

NFL playoff results is a listing of the year-by-year results of the NFL Playoff games to determine the final two teams for the championship game. The winners of those games are listed in NFL Championship Game article. The overall franchise records are shown in the last table.
Beginning with the 1933 season, the NFL featured a championship game, played between the winners of its two divisions. In this era, if there was a tie for first place in the division at the end of the regular season, a one-game playoff was used to determine the team that would represent their division in the NFL Championship Game. This happened nine times during this era.
For the 1967 season, the NFL split into four divisions (two conferences of two divisions each). Each of the four division champions played in their respective Conference Championship Game, with those winners advancing to the NFL Championship Game. 1967 was the first year where a pre-scheduled playoff (rather than regular season results) determined participation in the championship. It also marked the first year in which if there was a tie for first place in a division, the division champion was determined by a system of tiebreakers, rather than via a playoff game (as detailed in the 1933–1966 era above).
In 1978, the NFL expanded its playoffs pool from 8 to 10 teams, requiring the addition of another round of playoffs. From 1978 to 1989, this round featured one game per conference between the two wild-card (non-division winners) and thus the name "Wild Card" round. In 1982, the league held a 16-team tournament due to the players strike, which reduced the regular season to just 9 games. The playoffs expanded to 12 teams for the 1990 season, and again to 14 teams for the 2020 season, with an additional game added to this week in each year.
Starting with the 1970 merger with the American Football League the NFL expanded its playoffs to 8 teams total. The round of 8 has traditionally been known as the "Divisional" round.
3 இடியட்சு

3 இடியட்சு (ஆங்கிலம்: 3 Idiots, ஹிந்தி: थ्री इडीयट्स) என்பது இந்தி மொழியில் அமைந்த 2009ஆம் ஆண்டு வெளிவந்த ஓர் இந்திய நகைச்சுவைத் திரைப்படம் ஆகும். இந்தத் திரைப்படம் தமிழ் மொழியில் நண்பன் என்ற பெயரில் 2012ஆம் ஆண்டில் வெளியாகியுள்ளது. இந்தத் திரைப்படம் சேத்தன் பகத்தின் வைவு பாய்ன்டு சம் ஒன் என்ற நூலை அடிப்படையாகக் கொண்டது. ராஜ்குமார் ஹிரானியால் இயக்கப்பட்ட இந்தத் திரைப்படத்தில் அமீர் கான், கரீனா கபூர், மாதவன், ஷர்மான் ஜோஷி, ஒமி வைத்யா, பரிக்ஷித் சஹானி, பொமன் இராணி ஆகியோர் நடித்துள்ளனர்.
மோனா சிங்

மோனா சிங் (Mona Singh) அக்டோபர் 8, 1981இல் பிறந்த இந்திய நடிகை மற்றும் தொலைக்காட்சி தொகுப்பாளர் ஆவார். இவர், "ஜாசி ஜெய்சி கொய் நகின்" தொலைக்காட்சித் தொடரில், ஜாசி (ஜஸ்மீட் வாலியா) கதாபாத்திரத்திலும், "க்யா ஹூஆ தேரா வாடா", "ஜலக் திக்லா ஜா" போன்ற தொடர்களிலும், 3 இடியட்சு. திரைப்படத்தில் நடித்ததின் மூலமாகவும் அறியப்படுகிறார். இவர், பாலாஜி டெலிபிலிம்ஸ் நிகழ்ச்சிகளான "க்யா ஹூஆ தேரா வாடா" மற்றும் ப்யார் கோ ஹொ ஜானே டோ" தொலக்காட்சித் தொடர்களில் முக்கிய கதாபாத்திரத்தில் நடித்துள்ளார். இவர் ஜூன் 2016இல், "கவச்...காளி சக்தியோன் சே" தொடரில் பரிதியாக தோன்றியுள்ளார்.
சிங் "ஜாசி ஜெய்சி கொய் நகின்" தொலைக்காட்சித் தொடரில் முக்கிய கதாபாத்திரத்தில் நடித்து தன் தொழில் வாழ்க்கையை ஆரம்பித்தார். இவர் 2006இல் சோனி தொலைக்காட்சியின் நிகழ்ச்சியான "ஜலக் திக்லா ஜா" வில் கலந்துகொண்டு வெற்றி பெற்றார். மேலும், இவர் தன் எதிர்காலத்தில் திரைப்படங்களை எடுப்பதாக திட்டம் இருக்கிறது எனவும், அதில் ஒன்று பாபி புஷ்கர்ணாவுடன் இருக்கும் எனவும் அறிவித்தார். 2006 ஆம் ஆண்டு ஜூன் மாதம், அவர் இசை நிகழ்ச்சிகளை நடத்துவதற்காக பல நடிகர்களுடன் ஒரு உலக சுற்றுப்பயணத்தை மேற்கொள்வார் என எதிர்பார்க்கப்பட்டார்.
2007 ஆம் ஆண்டு மார்ச் மாதத்தில், சோனி பொழுதுபோக்கு தொலைக்காட்சி அலைவரிசையுடன் 13 மாதங்களுக்கு, அத் தொலைக்காட்சியின் பிராண்ட் தூதராக ஒரு பிரத்யேக ஒப்பந்தத்தில் கையெழுத்திட்டார். இவரது அடுத்த தொலைக்காட்சி நிகழ்ச்சி "எக்ஸ்ட்ரீம் மேக்கோவர்" ஆகும். இவர் சோனி தொலைக்காட்சியில் "ஜலக் திக்லா ஜா" - பருவம் 4 ஐ தொகுத்து வழங்கினார். மற்றும் "எக்ஸ்ட்ரா ஷாட்ஸ்" நிகழ்ச்சியை செட் மேக்ஸ் தொலைக்காட்சியில் நடத்தினார். மேலும் பல நிறுவனங்களுக்கு பிராண்ட் தூதராக இருந்தார்.
இவர் 2011இல் சோனி தொலைக்காட்சியில் "கே லியே குச் பி கரேகா" என்கிற பொழுதுபோக்கு நிகழ்ச்சியை தொகுத்து வழங்கினார். இவர், பாலாஜி டெலிபிலிம்ஸ் நிகழ்ச்சிகளான "க்யா ஹூஆ தேரா வாடா" மற்றும் ப்யார் கோ ஹொ ஜானே டோ" தொலக்காட்சித் தொடர்களில் முக்கிய கதாபாத்திரத்தில் நடித்துள்ளார். மற்றும் "கவச்..காளி சக்தியோன் சே" தொடரிலும் நடித்துள்ளார். இவர் தற்போது ஏ.எல்.டி.பாலாஜியின் "கெஹ்னே கோ ஹம்சபர் ஹைன்" தொடரில் ரோனித் ராய் மற்றும் குர்தீப் கோலியுடன் நடித்து வருகிறார்.
ஷங்கர் (திரைப்பட இயக்குநர்)

ஷங்கர் (ஆங்கிலம்: Shankar) (பிறப்பு: ஆகத்து 17, 1963) இந்தியத் திரைப்பட இயக்குநர் ஆவார். எஸ். பிக்சர்ஸ் என்ற திரைப்படத் தயாரிப்பு நிறுவனத்தையும் நடத்தி வருகிறார். இவருடைய படங்கள் அவற்றின் தொழில்நுட்ப அருமை, பிரம்மாண்டம், அதிரடியான சமூக மாற்றக் கருத்துக்களுக்காகப் பேசப்படுகின்றன. திரைப்பட இயக்குநர் ஆவதற்கு முன், எஸ்.ஏ.சந்திரசேகரிடம் உதவி இயக்குநராகப் பணியாற்றினார். இவர் எஸ் பிக்சர்ஸ் என்ற திரைப்பட தயாரிப்பு நிறுவனத்தையும் நடத்தி வருகிறார்.
பனித்தூபி

பனித்தூபி என்பது, பனிமலை வளர்க்கும் தொழில்நுட்பம் மூலம் செயற்கைப் பனிமலைகளை உருவாக்கும் முறை ஆகும். இவ்வாறு உருவாக்கப்படும் பனித்தூபியானது, கோடைகாலத்தில் நீர், பற்றாக்குறையாகக் காணப்படும் போது, பயிர்களுக்குத் தேவையான நீரை வழங்குகின்றது. லடாக் எனும் இடத்தில் வாழ்ந்துவந்த சோனம் வாங்சுக் எனும் பொறியியலாளரால் அறிமுகப்படுத்தப்பட்ட இப்பொறிமுறையினைத் தற்போது, அரசு சாராத அமைப்பான மாணவர்களின் கல்வி மற்றும் கலாச்சார இயக்கம், லடாக் நடாத்தி வருகின்றது. பனித்தூபி எனும் இத்திட்டம் 2013 ஒக்டோபரில் நிறுவப்பட்டு சனவரி 2014 இல் ஆரம்பமானது. நவம்பர் 15 ம் தேதி 2016, அன்று சோனம் வாங்சுக் ரோலக்ஸ் விருதுகள் நிறுவனத்தால் இப்பொறிமுறையை அறிமுகம் செய்ததற்காக விருது வழங்கிக் கௌரவிக்கப்பட்டார். .
லடாக் ஓர் குளிர்ப் பாலைவனம் ஆகும். இங்கு பயிர்கள் பயிரிடப்பட்டாலும், கோடைகாலங்களில் போதியளவு பயிருக்குத்தே வையான நீர் கிடைக்காமை, பயிர் செய்யும் மக்களுக்க்கு பிரதிகூலமாக அமைந்தது. எனவே இப்பிரச்சினையைப் போகும் பொருட்டு பல பொருளியலாளர்கள், பல முயற்சிகளையும், பல ஆராய்ச்சிகளையும் மேற்கொண்டனர். இவ்வாறு ஒரு முறை பாதை வழியே நடந்து கொண்டிருந்தபோது சோனம் வாங்சுக் அவர்கள் பாலம் ஒன்றின் கீழ் பனி உருகாது அவ்வாறே இருப்பதை அவதானித்தார். பனித்தூபிப் பொறிமுறை அறிமுகமானதன் முதலாவது படி இதுவே ஆகும். பின்னர் தான் அவதானித்த பனி உருகாமைக்கான காரணத்தை ஆராய்ந்து கண்டறிந்த சோனம் வாங்சுக், கூம்பு வடிவில் ஓர் குவியல் இருக்குமானால் அக்குவியல் இலகுவில் உருகாமலும் இருக்கும் என்பதையும் கண்டறிந்தார். இவ்வாறாக பனி உருகும் முறையின் பின்னணியை வைத்தே பனித்தூபி முறை கண்டறியப்பட்டது.
பைவ் பாயிண்ட் சம்ஒன்

பைவ் பாயிண்ட் சம்ஒன் (ஐந்து புள்ளி ஏதோ ஒன்று: ஐஐடியில் என்ன செய்யக்கூடாது)(Five Point Someone: What not to do at IIT) என்பது இந்திய ஆங்கில எழுத்தாளர் சேத்தன் பகத் 2004 ஆம் ஆண்டு எழுதிய ஆங்கில நாவல் ஆகும். இந்த நூல் உலகம் முழுவதும் ஒரு மில்லியன் பிரதிகள் விற்றுள்ளது. 3 இடியட்ஸ் மற்றும் நண்பன் ஆகிய திரைப்படங்கள் இந்த நூலை அடிப்படையாகக் கொண்டவை. ஏவம் என்ற நாடக நிறுவனத்தால் நாடகமாகவும் நிகழ்த்தப்பட்டிருக்கின்றது இந்த நாவல்.
இந்தக் கதை ஹரியால் விவரிக்கப்படுகிறது. இவருடைய நண்பர்களான ரியான் மற்றும் அலோக் ஆகியோரால் சில சிறிய பகுதிகள் விவரிக்கப்படுகின்றது மற்றும் ஹரியின் காதலி நேஹா செரியன் எழுதிய கடிதம் மூலமும் கதை சொல்லப்படுகின்றது. மூன்று நண்பர்களின் வாழ்க்கையைப் பேசுகின்றது இந்தக் கதை. இந்தியாவின் மிகச் சிறந்த பொறியியல் கல்லூரியில் கல்விப் பணியின் கடுமை மற்றும் ஏகபோகத்தால் இந்த மூன்று நண்பர்களின் மகிழ்ச்சி எவ்வாறு பாதிக்கப்படுகின்றது என்பதுதான் கதை. இக்கதையின் பெரும்பகுதி இரண்டு பிரச்சினைகளைப் பேசுகின்றது. ஒன்று, இந்த அமைப்பைச் சமாளிப்பதற்கு மற்றும்/அல்லது முறியடிக்க மூவரும் மேற்கொண்ட பல முயற்சிகள். மற்றொன்று, பேராசிரியர் செரியனின் (கல்லூரியின் எந்திரப் பொறியியல் துறையின் மேலாதிக்கத் தலைவர்) மகளாக இருக்கும் நேஹாவுடன் ஹரியின் சண்டை.பெரும்பாலான கதை கல்லூரி வளாகத்திற்குள் நடைபெறுகிறது. சர்வதேச அளவில் பாராட்டப்படும் இந்திய தொழிநுட்ப கழக அமைப்புகளில் மதிப்பெண்களில் செலுத்தும் கவனம், மாணவர்களின் படைப்பாற்றலை எவ்வாறு முடக்குகின்றது என்று ரியான் உள்ளிட்ட மூவரும் வருத்தப்படுகின்றார்கள். ஊக்கமளிக்காத கற்பித்தல் மற்றும் அவர்களுக்கு அளிக்கப்படும் ஏராளமான பணிகள் அவர்களின் துயரங்களைச் சேர்க்கின்றன. இருப்பினும் இவர்கள் பேராசிரியர் வீராவிடம் ஒரு அனுதாபத்தைக் காண்கிறார்கள்.
இந்த புத்தகம் இந்தியில் மொழிபெயர்க்கப்பட்டு பிரபாத் பிரகாஷ் அத்வானிஜியால் வெளியிடப்பட்டது, அவர் இரண்டு நாவல்களை வெளியிட்டுள்ளார்: 'பைவ் பாயிண்ட் சம்ஒன்' மற்றும் ஒன் நைட் அட் தி கால் சென்டர். முதல் நாவல் ஒரே மாதத்தில் 30,000 பேரால் வாங்கப்பட்டு இந்தியில் அதிக விற்பனையாகிய நூல் என்ற சாதனையைப் படைத்துள்ளது.
இந்த புத்தகம் இந்தியில் 3 இடியட்ஸ் மற்றும் தமிழில் நண்பன் என இரண்டு படங்களாக எடுக்கப்பட்டது. கதாபாத்திரங்களின் பெயர்களும் அவற்றின் பண்புகளும் மாற்றப்பட்டன. மேலும், இரண்டு படங்களும் புத்தகங்களின் முழு தழுவல் அல்ல, ஏனெனில் புத்தகத்தின் இறுதிக்காட்சிகள் உட்பட பல காட்சிகள் படங்களில் மாற்றப்பட்டுள்ளன.
டெட் (மாநாடு)

டெட் (மாநாடு) (TED – Technology, Entertainment, Design) என்பது தொழில்நுட்பம், பொழுதுபோக்கு மற்றும் வடிவமைப்பு என்று பொருள்படும் ஆங்கிலச் சொற்களின் முதல் எழுத்துகளின் கூட்டுச் சொல் ஆகும். இது தொழில்நுட்பம், மகிழ்கலைகள், வடிவமைப்பு ஆகிய துறைகளில் கவனம் செலுத்தும் அமைப்பு. இதன் டெட் மாநாடு புகழ் பெற்றது. அழைப்பின் பேரில் மட்டுமே கலந்து கொள்ள முடியும். இந்த மாநாட்டில் முதல் தர நுட்பவியலாளர்கள், அறிவியலாளர்கள், சமூகச் சேவையாளர்கள், அரசியல்வாதிகள் கலந்து கொண்டு 20 நிமிடத்துக்குள்ளே முக்கிய கருத்துருக்களைப் பற்றி உரையாற்றுவார்கள். இந்த உரைகள் இணையத்தில் இலவசமாகக் கிடைக்கின்றன.
மக்களிடையே சேரவேண்டிய மதிப்புமிக்க யோசனைகள்
தமிழகத்தில் சென்னை மாநகரில் சாய்ராம் பொறியிற் கல்லூரியில் டெட்எக்க்ஸ் (TEDX)எனப்படும் மாநாடு
டிசம்பர் 28ஆம் தேதி 2016ல் நடந்தது. இதில் 11 பேர் பங்குபெற்று உரையாற்றினர். .
இசிதா கத்யல்

இஷிதா கத்யல் (Ishita Katyal) பிறப்பு: ஜூலை 26, 2005) புனேவில் உள்ள விப்கியோர் உயர்நிலைப் பள்ளியைச் சேர்ந்த சிறுவர் இலக்கிய எழுத்தாளர் மற்றும் டெட் (மாநாடு) பேச்சாளர் ஆவார். ஆசிய-பசிபிக் பிராந்தியத்தில் டெட் மாநாட்டு அமைப்பாளர்களில் மிக இளவயது உடையவராக இவர் அறியப்படுகிறார்.
கத்யல் தனது பள்ளியில் 7 பிப்ரவரி 2015 அன்று முதல் டெட் நிகழ்வை ஏற்பாடு செய்தார். நவம்பர் 2015 இல் நியூயார்க்கில் நடந்த டெட் இளைஞர் மாநாட்டில், "நீங்கள் இப்போது என்னவாக இருக்க விரும்புகிறீர்கள்" என்ற தலைப்பில் ஓர் உரையை நிகழ்த்தினார். அப்போது அவருக்கு வயது பத்து.அதுவரை அந்த மாநாட்டில் பேசிய இளம் வயது இந்தியர் எனும் சாதனை படைத்தார்.
வித்திகா யாதவ்

வித்திகா யாதவ் (Vithika Yadav) இந்திய நாட்டின் இராசத்தான் மாநிலத்தினை சேர்ந்தமனித உரிமை செயற்பாட்டாளராவார். மனித கடத்தல், அடிமைத்தனம், பாலின உரிமைகள் மற்றும் பாலியல் மற்றும் இனப்பெருக்க ஆரோக்கியம் மற்றும் உரிமைகள் (SRHR) ஆகியவற்றுக்காக பல்வேறு பணிகள் ஆற்றியுள்ளார். இவர் காதல், பாலுறவு மற்றும் அனைத்து வகையான பாலினங்களுக்குமான உறவுகள் பற்றிய தகவல்களை வழங்கும் லவ் மேட்டர்சு இந்தியா என்ற அமைப்பின் தலைவராக உள்ளார். இவர் ஆம்சுடர்டாமில் உள்ள டீ கெச் என் கே படைப்பு தலைமைத்துவ பள்ளியில் பயின்ற முன்னாள் மாணவருமாவார். டெட்எக்சு பேச்சாளரான இவர், ஐஐடி ரூர்க்கி, டெட்எக்சுசெய்இடி, சிம்சு புனே மற்றும் கவ்சு அகாடமி ஆகியவற்றில் பல்வேறு தலைப்புகளில் உரையாற்றியுள்ளார்.
எம்டிவி இந்தியாவில் ஒளிபரப்பான 'டிராஃபிக்' என்ற ஐந்து பாகத் தொடரை வித்திகா இயக்கியுள்ளார். அடிமைகளை விடுவிக்கவும் என்ற அமைப்பின் ஆலோசகராகவும், தன்னார்வலராகவும் பணியாற்றியுள்ளார். போதைப்பொருள் மற்றும் மனித கடத்தலுக்கு எதிரான குற்றங்கள் குறித்த ஐக்கிய நாடுகளின் அலுவலகத்தின் ஆலோசகராக பணியாற்றியுள்ளார். பிபிசி உலக சேவை அறக்கட்டளையின் திட்ட ஒருங்கிணைப்பாளராக பணியாற்றியுள்ளார்.
இரீது கரித்தல்

முனைவர். இரீது கரித்தல் சிறீவத்சவா (Ritu Karidhal Srivastava) இந்திய விண்வெளி ஆய்வு மையத்தில் (இஸ்ரோ) பணிபுரியும் ஒரு இந்திய அறிவியலாளர் ஆவார். இவர் இந்தியாவின் செவ்வாய் சுற்றுகலன் திட்டத்தின் துணை செயல்பாட்டு இயக்குநராக இருந்தார். இவர் இந்தியாவின் "இராக்கெட் பெண்" என்று குறிப்பிடப்படுகிறார். இவர், இலக்னோவில் பிறந்து வளர்ந்த ஓர் வான்வெளிப் பொறியியல் ஆவார்.
கரித்தல், உத்தரபிரதேசத்தில் இலக்னோவில் ஒரு நடுத்தர குடும்பத்தில் பிறந்து வளர்ந்தார். இவரது குடும்பம் கல்விக்கு அதிக முக்கியத்துவம் கொடுத்தது. இவருக்கு இரண்டு சகோதரர்களும் இரண்டு சகோதரிகளும் உள்ளனர். இவர் தான் வாழ்வில் வெற்றிபெற வளங்களின் பற்றாக்குறையாலும், பயிற்சி நிறுவனங்களில் பயிற்சிகள் கிடைக்காததும் சுய உந்துதலை மட்டுமே நம்பியிருந்தார். ஒரு குழந்தையாக, இவருடைய ஆர்வம் விண்வெளி அறிவியலில் இருப்பதாக அறிந்து கொண்டார். இரவு வானத்தை மணிக்கணக்கில் பார்த்து, விண்வெளியைப் பற்றி யோசித்தவர், சந்திரனைப் பற்றி ஆச்சரியப்பட்டு, அது எப்படி அதன் வடிவத்தையும் அளவையும் மாற்றுகிறது என வியந்து நட்சத்திரங்களைப் பற்றி படித்தார். மேலும், இருண்ட இடத்தின் பின்னால் என்ன இருக்கிறது என்பதை அறிய விரும்பினார். தனது பதின்ம வயதில், விண்வெளி தொடர்பாக வெளியான எந்த ஒரு செய்தி வந்தாலும் அந்தச் செய்தித்தாள் துண்டுகளை சேகரிக்கத் தொடங்கினார். மேலும், இந்திய விண்வெளி ஆய்வு மையத்தையும், நாசாவின் செயல்பாடுகளையும் கண்காணித்தார்.
இவர், இலக்னோ பல்கலைக்கழகத்தில் இயற்பியலில் இளம் அறிவியல் பட்டத்தையும், முதுநிலை அறிவியல் பட்டத்தையும் பெற்றார். மேலும், இலக்னோ பல்கலைக்கழகத்தில் இயற்பியல் துறையில் முனைவர் பட்டப்படிப்பில் சேர்ந்தார். பின்னர் அதே துறையில் கற்பித்தார். இலக்னோ பல்கலைக்கழகத்தில் ஆறு மாதங்கள் ஆராய்ச்சி அறிஞராக இருந்தார். வான்வெளிப் பொறியியலில் முதுநிலைப் படிப்புக்காக பெங்களூரில் உள்ள இந்திய அறிவியல் நிறுவனத்தில் சேர்ந்தார்.
2019 ஆம் ஆண்டு வருடாந்திர மாநாட்டின் போது இலக்னோ பல்கலைக்கழகத்தால் இவருக்கு மதிப்புறு முனைவர் பட்டம் வழங்கப்பட்டது.
1997 முதல் இந்திய விண்வெளி ஆய்வு மையத்தின், செவ்வாய் சுற்றுகலன் திட்ட வளர்ச்சியில் இவர் முக்கியப் பங்காற்றினார். இந்தப் பணியின் துணை செயல்பாட்டு இயக்குநராகவும் இருந்தார்.
செவ்வாய் சுற்றுகலன் திட்டமானது இந்திய விண்வெளி ஆய்வு மையத்தி மிகப்பெரிய சாதனைகளில் ஒன்றாகும். செவ்வாய் கிரகத்தை அடைந்த உலகின் நான்காவது நாடாக இந்தியா உருவெடுத்தது. இது 18 மாத காலத்தில் செய்யப்பட்டது. மேலும், மிகக் குறைந்த செலவில்- 450 கோடி ரூபாய் மட்டுமே- செலவளிக்கப்பட்டது.
இவர் சந்திரயான்-2 திட்டப் பணியின் இயக்குநராக மேற்பார்வையிட்டார்.
ஐக்கிய இராச்சியம் 2021இல் ஜி7 நாடுகளின் தலைமைப் பொறுப்பேற்றபோது, அந்நாட்டின் பெண்கள் மற்றும் சமத்துவ அமைச்சரான இலிஸ் திரசால் என்பவரால் புதிதாக உருவாக்கப்பட்ட பாலின சமத்துவ ஆலோசனை அமைப்புக்கு சாரா சாண்ட்ஸ் என்பவர் தலைமையில் நியமிக்கப்பட்டார்.
கரித்தல், 2007 இல் அப்போதைய இந்தியக் குடியரசுத் தலைவராக இருந்த ஆ. ப. ஜெ. அப்துல் கலாம் அவர்களிடமிருந்து இந்திய விண்வெளி ஆய்வு மைய இளம் விஞ்ஞானி விருதைப் பெற்றார்.
செவ்வாய் கிரக சுற்றுப்பயணத்தின் வெற்றியை விவரிக்கும் TED மற்றும் TEDx நிகழ்வுகளையும் கரித்தல் வழங்கியுள்ளார்.
இவருக்கு இலக்னோ பல்கலைக் கழகம் கௌரவ முனைவர் பட்டம் வழங்கியது. ஆளுநர் ஆனந்திபென் படேல் இதனை வழங்கினார்.
அபர்ணா நாகேஷ்

அபர்ணா நாகேஷ் திரைப்பட நடன கலைஞர், நடன கலைஞர் மற்றும் நடன இயக்குநர்,. நடிகர், தொழில் முனைவோர் என்று விறுவிறுப்பாக செயலாற்றுபவர் ஆவார்.. இவர் சென்னையில், முழுதும் பெண்களுக்கான, முதல் நடனக் குழுவான ஹை கிக்ஸ் (ஆங்கிலம்: High Kicks), மற்றும் மெட்ராஸ் டான்ஸ் ஆர்ட்ஸ் ஆகியவற்றின் நிறுவனரும் ஆவார்.
அபர்ணா டிசம்பர் 19 ஆம் தேதியன்று இந்து பெற்றோருக்கு மகளாகப் பிறந்தார். இவர் சென்னை வித்யா மந்திர் சீனியர் செகண்டரி பள்ளியில் பயின்றார். பின்னர் சென்னையில் உள்ள எம்ஓபி வைஷ்ணவ் மகளிர் கல்லூரியில் விஷுவல் கம்யூனிகேஷன் படித்தார். அடுத்து, அபர்ணா, நியூயார்க்கில் உள்ள பிராட்வே டான்ஸ் சென்டரில் நடனம் மற்றும் குரல் நுட்பத்தில் உயர் மேற்படிப்பைத் தொடர்ந்தார். பின்னர் சிறப்புச் சான்றிதழுடன் பட்டம் பெற்றார்.
ஜாஸ் ஆங்கிலம்:,Jazz) பாலே (ஆங்கிலம்: Ballet), சமகால நடனம் (ஆங்கிலம்: Contemporary dance), லத்தீன் மற்றும் ஸ்ட்ரீட் (ஆங்கிலம்: Latin & Street) போன்ற பல்வேறு நடன பாணிகளில் அபர்ணா விரிவாகப் பயிற்சி பெற்றுள்ளார். அவர் "குளோபல் டான்ஸ் ஃப்யூஷன்" (ஆங்கிலம்: "Global Dance Fusion") என்ற தலைப்பில் சமகால நடன அரங்கில் பணிபுரிகிறார்.
வாஷிங்டன் டிசியில் உள்ள கென்னடி சென்டர் ஃபார் பெர்பார்மிங் ஆர்ட்ஸில் (ஆங்கிலம்: Kennedy Center for Performing Arts), முழு உதவித்தொகையுடன், கலாச்சார இணைப்பு திட்டத்தில் பங்கேற்கத் தென்னிந்தியாவிலிருந்து தேர்ந்தெடுக்கப்பட்ட நான்கு பேரில் அபர்ணாவும் ஒருவர் ஆவார்.
2014 ஆம் ஆண்டு கிளாஸ்கோ ஸ்காட்லாந்தில் காமன்வெல்த் விளையாட்டுப் போட்டிகள் (ஆங்கிலம்: Commonwealth Games in Glasgow Scotland) நடைபெற்ற சமயம், ஹை கிக்ஸ் என்னும் தனது அணியுடன் இணைந்து, காமன்வெல்த் இளைஞர் நடன விழாவில், அபர்ணா பங்கேற்றார்.பிரகிருதி முதன்மைநிலை சமகால நடனத்தில் (ஆங்கிலம்: Prakriti Excellence in Contemporary Dance Awards) சிறந்து விளங்கும் விருதுக்காக. 2016 ஆம் ஆண்டில், தேர்ந்தெடுக்கப்பட்ட 20 நடன இயக்குநர்களில் இவரும் ஒருவர் ஆவார். அவர் ஆட்டிச நோயுற்ற குழந்தைகளுக்கான (ஆங்கிலம்:Autistic Children) லோட்டஸ் ஃபவுண்டேஷன் பள்ளியில் (ஆங்கிலம்: Lotus Foundation School) இயக்க சிகிச்சையை (ஆங்கிலம்: movement therapy) கற்பிக்கிறார்.
அபர்ணா TEDx சென்னை ஸ்டார் விருது (ஆங்கிலம்: TEDx Chennai Star Award), நடனத்தில் சிறந்து விளங்கும் BREW விருது, மற்றும் Ba'hai Rose of Ridvan விருது ஆகியவற்றைப் பெற்றுள்ளார். அபர்ணா 2013 ஆம் ஆண்டிற்கான TEDx ஹிந்துஸ்தான், TEDx IIT, [1] மற்றும் 2016 ஆம் ஆண்டிற்கான TEDx சென்னை [2] ஆகிய நிகழ்வுகளில் பேசினார். 2015 ஆம் ஆண்டு, AIESEC நடத்திய குளோபல் யூத் வாய்ஸ் நிகழ்விலும் (ஆங்கிலம்: Global Youth Voice event) இவர் பேசினார்.. மார்ச் 2016 ஆம் ஆண்டு சென்னையில் நடைபெற்ற Vital Voices Mentoring Walk மற்றும் "இந்திய இளைஞர் கூட்டுக்குழு - 2016" (ஆங்கிலம்: Indian Youth Conclave 2016) ஆகியவற்றிலும் அவர் பேசினார். அபர்ணா சிறந்த பெண்ணிய கானோளிக்கான (ஆங்கிலம்: Best Feminist Video) ஆரஞ்சு மலர் விருது - 2020 (ஆங்கிலம்: Orange Flower Award 2020) விருதினை மகளிர் இணையத்தில் (ஆங்கிலம்: Women's Web) வென்றார்.
ஓம் பிர்லா

ஓம் பிர்லா (Om Birla)(பிறப்பு 23 நவம்பர் 1962) என்பவர் இந்திய அரசியல்வாதியும் இராசத்தானைச் சேர்ந்த தொழிலதிபரும் ஆவார். இவர் 19 சூன் 2019 முதல் மக்களவையின் தற்போதைய சபாநாயகராக உள்ளார். இவர் 2014 முதல் இரசத்தானில் உள்ள கோட்டா மக்களவைத் தொகுதியிலிருந்து நாடாளுமன்ற, மக்களவை உறுப்பினராக பணியாற்றுகிறார். 2024ஆம் ஆண்டில், மக்களவையின் சபாநாயகராத் தேர்ந்தெடுக்கப்பட்டதன் அடிப்படையில், கடந்த 20 ஆண்டுகளில் நாடாளுமன்ற மக்களவை உறுப்பினர் ஒருவர் இரண்டாவது முறையாக சபாநாயகராக மீண்டும் தேர்ந்தெடுக்கப்பட்ட இருவரில் ஒருவர் ஆனார். இவர் 2003 முதல் 2014 வரை கோட்டா தெற்கு சட்டமன்றத் தொகுதியின் சட்டன்ற உறுப்பினராக இராசத்தான் சட்டமன்றத்தில் பணியாற்றியுள்ளார். இவர் பாரதிய ஜனதா கட்சியின் உறுப்பினராக உள்ளார். 2024 மக்களவை சபாநாயகர் தேர்தலில் தேசிய ஜனநாயகக் கூட்டணி வேட்பாளராக வெற்றி பெற்றார். ஓம் பிர்லா கோட்டா மக்களவைத் தொகுதியிலிருந்து மூன்று முறை மக்களவை உறுப்பினராகத் தேர்ந்தெடுக்கப்பட்டவர் ஆவார்.
ஓம் பிர்லா, சிறீகிருஷ்ண பிர்லா மற்றும் சகுந்தலா தேவிக்கு மார்வாரி இந்து குடும்பத்தில் மகனாகப் பிறந்தார். இவர் கோட்டாவில் உள்ள அரசு வணிகக் கல்லூரியில் இளநிலை வணிகவியல் பட்டமும் அஜ்மீர் மகரிசி தயானந்த சரசுவதி பல்கலைக்கழகத்தில், வணிகத்தில் முதுகலைப் பட்டம் பெற்றார். 1991-இல் அமிதாவினை மணந்த இவருக்கு அகன்சா மற்றும் அஞ்சலி என்ற இரு மகள்கள் உள்ளனர்.
ஓம் பிர்லா முதன் முதலாகச் சட்டமன்றத் தேர்தலில் 2003-இல் இராசத்தான் மாநிலம் கோட்டா தெற்கு சட்டமன்றத் தேர்தலில் போட்டியிட்டு வெற்றி பெற்றார். இவர் இந்திய தேசிய காங்கிரசின் சாந்தி தரிவாலை 10,101 வாக்குகள் வித்தியாசத்தில் தோற்கடித்தார். இதன் பின்னர் 2008-இல் நடைபெற்றத் தேர்தலில் மீண்டும் போட்டியிட்டு காங்கிரசைச் சேர்ந்த ராம் கிசன் வர்மாவினைவிட 24,300 வாக்குகள் வித்தியாசத்தில் மீண்டும் வெற்றி பெற்றார். நாடாளுமன்ற மக்களவை உறுப்பினராவதற்கு முன்பு, இவர் மூன்றாவது முறையாக 201 -இல் சட்டமன்றத் தேர்தலில் பங்கஜ் மேத்தாவை (காங்கிரசு) எதிர்த்து வெற்றி பெற்றார். 2013-இல் 50,000 வாக்குகள் கூடுதலாகப் பெற்று வெற்றிப் பெற்றார். ஓம் பிர்லா 2003 முதல் 2008 வரை இராசத்தான் மாநில அமைச்சராகவும் இருந்துள்ளார்.
கோட்டா மக்களவைத் தொகுதிக்கான பாஜக வேட்பாளராக, பிர்லா 16, 17 மற்றும் 18வது மக்களவை பொதுத் தேர்தல்களில் போட்டியிட்டு தேர்ந்தெடுக்கப்பட்டார்.
16வது மக்களவையில், சமூக நீதி மற்றும் அதிகாரமளித்தல் அமைச்சகத்திற்கான எரிசக்தி மற்றும் ஆலோசனைக் குழுவின் நிலைக்குழு உறுப்பினராக ஓம் பிர்லா இருந்தார்.
மக்களவை அவைத் தலைவர் பதவிக்கு முதல்முறையாக ஓம் பிர்லா தேர்வு செய்யப்பட்டது ஆச்சரியத்தை ஏற்படுத்தியது. இவர் சூன் 2024-இல் இரண்டாவது முறையாக அவைத் தலைவராக தேர்ந்தெடுக்கப்பட்டார்.
கண்பத்சிங் வெஸ்டாபாய் வாசவா

கண்பத்சிங் வெஸ்டாபாய் வாசவா (Ganpatsinh Vestabhai Vasava) ஓர் இந்திய அரசியல்வாதியும் குஜராத் அரசாங்கத்தில் அமைச்சருமாவார். பாரதிய ஜனதா கட்சியின் உறுப்பினரான இவர் 2014 முதல் 2016 வரை இந்தியாவில் குஜராத் சட்டப் பேரவைத் தலைவராக இருந்தார்.
இவர் சூரத் மாவட்டத்தில்]] மங்க்ரோல் சட்டமன்றத்தொகுதியிலிருந்து 2002, 2007, 2012 ஆகிய தேர்தல்களில் மூன்று முறை பாரதிய ஜனதா கட்சி வேட்பாளராக தேர்ந்தெடுக்கப்பட்டார். சபாநாயகராகவும், சட்டசபை வரலாற்றில் இளைய சபாநாயகராகவும் பணியாற்றிய முதல் பழங்குடித் தலைவராவார். இவர் பிப்ரவரி 2011இல் சட்டப் பேரவைத் தலைவராகத் தேர்ந்தெடுக்கப்பட்டு, திசம்பர் 2012 வரை பணியாற்றினார். மேலும், திசம்பர் 2012 முதல் நவம்பர் 2014 வரை 13 குஜராத் சட்டமன்றத்தில் வன மற்றும் சுற்றுச்சூழல், பழங்குடியினர் நலன், சட்டம் மற்றும் நாடாளுமன்ற விவகாரங்களுக்கான அமைச்சரவையிலும் பணியாற்றினார். மீண்டும் நவம்பர் 2014இல் சட்டசபை பேரவைத் தலைவராகத் தேர்ந்தெடுக்கப்பட்டு, 7 ஆகஸ்ட் 2016 வரை பணியாற்றினார்.
பீகார் சட்டப் பேரவை

பீகார் சட்டப் பேரவை இந்தியாவின் பீகார் மாநிலத்தின் ஈரவை பீகார் சட்டமன்றத்தின் கீழவை ஆகும். முதல் மாநில தேர்தல் 1952 இல் நடைபெற்றது.
பீகார் பிரிவினைக்கு முன், ஒரு நியமன உறுப்பினர் உட்பட சட்டசபையில் மொத்த உறுப்பினர்களின் பலம் 331 ஆக இருந்தது. பிரிவினைக்குப் பிறகு, உறுப்பினர்கள் 243 ஆகக் குறைக்கப்பட்டன. சிறி கிருட்டிணா சின்கா அவையின் முதல் தலைவராகவும் , முதல் முதலமைச்சராகவும் ஆனார், அனுக்ரா நாராயண் சின்கா அவையின் முதல் துணைத் தலைவராகவும் முதல் துணை முதல்வராகவும் தேர்ந்தெடுக்கப்பட்டார்.
இந்திய அரசுச் சட்டம், 1935 இயற்றப்பட்ட பிறகு, பீகார் மற்றும் ஒரிசா தனி மாநிலங்களாக மாறியது. சட்டத்தின்படி ஈரவை கள் கொண்ட சட்டமன்றம் அறிமுகப்படுத்தப்பட்டது. 22 சூலை 1936 இல், முதல் பீகார் சட்ட மேலவை அமைக்கப்பட்டது. அதில் 30 உறுப்பினர்கள் இருந்தனர் மற்றும் ராஜீவ் ரஞ்சன் பிரசாத் தலைவராக இருந்தார். பீகார் சட்டமன்றத்தின் இரு அவைகளின் முதல் கூட்டு அமர்வு 22 சூலை 1937 இல் நடந்தது. பீகார் சட்டப் பேரவையின் பேரவைத் தலைவர் இராம் தயாலு சிங் தேர்வு செய்யப்பட்டார்.
பீகார் சட்டப் பேரவை தொடங்கப்பட்ட மற்றும் கலைக்கப்பட்ட தேதிகள் பின்வருமாறு. ஒவ்வொரு சட்டப் பேரவைக்கும் முதல் அமர்வு தேதி மற்றும் பதவிக்காலம் முடிக்கும் தேதி ஆகியவை தொடக்க மற்றும் கலைப்பு தேதிகளில் இருந்து தேதிகளிலிருந்து (முறையே) வேறுபட்டிருக்கலாம்.
பீகார் சட்டப் பேரவை நிரந்தரமான அமைப்பல்ல, கலைப்புக்கு உட்பட்டது. சட்டப் பேரவையின் பதவிக்காலம், விரைவில் கலைக்கப்படாவிட்டால், அதன் முதல் அமர்வுக்கு நியமிக்கப்பட்ட தேதியிலிருந்து ஐந்து ஆண்டுகள் ஆகும். சட்டப் பேரவை உறுப்பினர்கள் மக்களால் நேரடியாகத் தேர்ந்தெடுக்கப்பட்டவர்கள்.
ஒவ்வொரு ஆண்டும் மூன்று அமர்வுகள் (நிதியறிக்கை அமர்வு, மழைக்கால அமர்வு, குளிர்கால அமர்வு) உள்ளன.
சட்டப் பேரவையின் அமர்வுகள் பேரவைத் தலைவர் தலைமையில் நடைபெறும் மற்றும் ஒரு மசோதா சாதாரண மசோதா அல்லது பண மசோதா என்பதை பேரவைத் தலைவர் சான்றளிக்கிறார். பொதுவாக அவர் வாக்களிப்பில் பங்கேற்க மாட்டார், ஆனால் அவர் வெற்றி-தோல்வியற்ற நிலையில் வாக்களிப்பார். பீகார் சட்டப் பேரவையின் தற்போதைய பேரவைத் தலைவராக நந்த் கிஷோர் யாதவ் உள்ளார். சட்டப் பேரவையில் செயலாளரின் தலைமையில் ஒரு செயலகம் உள்ளது. அவர் பேரவைத் தலைவரின் ஒழுங்கு கட்டுப்பாட்டில் உள்ளார். செயலாளரின் பணி பேரவைத் தலைவருக்கு உதவுவதாகும். படேஷ்வர் நாத் பாண்டே பீகார் சட்டப் பேரவையின் தற்போதைய செயலாளராக உள்ளார்.
கினா கவாரே

கினா காரே என்பவர் இந்திய அரசியல்வாதியும் மத்தியப் பிரதேச சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். கினா காரே மத்தியப் பிரதேச சட்டப் பேரவையின் தற்போதைய துணைச் சபாநாயகராக உள்ளார்.
கினா காரே 2013ஆம் ஆண்டு முதல் முறையாகச் சட்டமன்ற உறுப்பினராக ஆனார். 2013-ல் நடைபெற்ற சட்டமன்றத் தேர்தலில் வெற்றி பெற்ற இந்தியத் தேசிய காங்கிரசு கட்சியின் 58 போட்டியாளர்களில் இவரும் ஒருவர். 2018-ல், இவர் மீண்டும் லாஞ்சி சட்டமன்றத் தொகுதியில்போட்டியிட்டு பெரும்பான்மையுடன் வெற்றி பெற்றார். சனவரி 10 2019 அன்று, கினா காரே மத்தியப் பிரதேச சட்டப் பேரவையின் துணைச் சபாநாயகராகத் தேர்ந்தெடுக்கப்பட்டார்.
அனாமிகா கண்ணா

அனாமிகா கண்ணா ( Anamika Khanna) ஜோத்பூரில் பிறந்தார், 19 ஜூலை 1971) ஓர் இந்திய ஆடை வடிவமைப்பாளர் ஆவார், அவர் கொல்கத்தாவில் உள்ள தனது படமனையில் இருந்து செயல்படுகிறார். பாரம்பரிய இந்திய ஜவுளி மற்றும் நுட்பங்களை மேற்கத்திய சில்ஹவுட் மற்றும் தையல்களுடன் ஆடைகளைத் தயாரிக்கும் பாணியினால் இவர் பிசினஸ் ஆஃப் ஃபேஷன் (BOF) என அறியப்படுகிறார். சர்வதேச சிட்டை வைத்த முதல் இந்திய வடிவமைப்பாளர் இவர்தான். இவர் "அனா மிக்கா" எனும் சிட்டையினைப் பயன்படுத்தினார் . அவரது படைப்புகள் இந்தியாவிலும் வெளிநாட்டிலும் எழிவரி மற்றும் அணைவரி கடைகளில் விற்கப்படுகின்றன. அலங்காரத் துறையில் நுழைவதற்கு முன்பு, அனாமிகா ஒரு பாரம்பரிய நடனக் கலைஞராகவும் ஓவியராகவும் இருந்தார்.
கண்ணாவின் தொழில் வாழ்க்கை 1998 இல் தொடங்கியது. 2003 ஆம் ஆண்டில், ஆசியாவின் ஒரு பகுதியாக தனது திருமண சேகரிப்புகளைக் காட்ட அவர் பாகிஸ்தானுக்கு அழைக்கப்பட்டார். 2004 ஆம் ஆண்டில், அவர் தனது சர்வதேச சிட்டையினை அறிமுகப்படுத்தினார் (அனா மிக்கா) மற்றும் லக்மே ஃபேஷன் வீக் இறுதிச் சுற்றில் அவரது தொகுப்புகளை காட்சிப்படுத்தினார்.
2009 ஆம் ஆண்டில், லாக்மே அலங்கார வார (LFW) குளிர்கால பதிப்பில் இறுதி வடிவமைப்பாளரானார். 2010 இல், அவர் இந்தியா பிரீமியர் லண்டன் அலங்கார வார இலையுதிர்/குளிர்கால சேகரிப்பில் பங்கேற்றார். 2011 ஆம் ஆண்டில், அவர் தனது படைப்புகளை லக்மே கோடை விடுதியில் காட்சிப்படுத்தினார். 2012 ஆம் ஆண்டில், டெல்லி கோச்சர் வாரத்தில் அவர் தனது வழக்கமான தோதி-காற்சட்டை புடவை திரைச்சீலைகள் மற்றும் தரை நீள மேல்சட்டையினை காட்சிப்படுத்தினார். 2013 ஆம் ஆண்டில், பிசிஜே டெல்லி கோச்சர் வாரத்தில், அவரது சேகரிப்பில் கருப்பு, வெள்ளை மற்றும் தங்கம் ஆகிய வண்ணங்களின் கலவையுடன் ஆடைகள் இருந்தன. அனாமிகாவின் சகோதரி சுகானி பிட்டி வடிவமைத்த பழங்குடி நகைகளும் சேகரிப்பில் ஒரு பகுதியாக இருந்தது.
2007 இல் நடைபெற்ற பரிசு அலங்கார வார நிகழ்வில் தனது தொகுப்புகளைக் காட்சிப்படுத்திய முதல் பெண் இந்திய ஆடை வடிவமைப்பாளர் எனும் பெருமை பெற்றார். இலண்டன் அலங்கார வார நிகழ்வில், 2010 இல் பங்கேற்ற பிறகு பிரித்தானிய ஒப்பந்தத்தினைப் பெற்றார்.
டாடா புற்றுநோய் மருத்துவமனைகள் குழந்தைகள் பிரிவிற்கும், அக்‌சய் பத்ரா அறக்கட்டளைக்கும் லண்டனில் ஒரு நிகழ்ச்சியுடன் பெரிய தொகையை கொடுப்பதற்கு உதவினார்.
இந்திய அலங்கார வடிவமைப்பு குழு (FDCI) குஜராத் மாநில காதி மற்றும் கிராமத் தொழில்களுடன் இணைந்து நரேந்திர மோடியின் இந்தியாவில் தயாரிக்கப்பட்ட அலங்கார நிகழ்வில் தங்கள் சேகரிப்புகளை வழங்கிய மூன்று வடிவமைப்பாளர்களில் அனாமிகா கண்ணாவும் ஒருவர். மணமகள் ஆசியா நிகழ்வின் ஒரு பகுதியாக பாகிஸ்தானில் தங்கள் சேகரிப்புகளை வழங்கிய முதல் இந்திய ஆடை வடிவமைப்பாளர்களில் அவரும் ஒருவர் ஆவார்.
அவர் பிவிலாகரி நிறுவனத்துடன் இணைந்து புதுதில்லியில் ஒரு நிகழ்வினையும் ,சிங்கப்பூரில் ஒரு தனிப்பட்ட நிகழ்ச்சியினையும் நடத்தினார்.
பிசினஸ் ஆஃப் ஃபேஷனில் தொடர்ச்சியாக ஐந்து வருடங்கள் இவர் இடம் பெற்றார், ஹிந்துஸ்தான் டைம்ஸால் சிறந்த ஆடை பாணி கொண்ட வடிவமைப்பாளருக்கான ஸ்டைலிஷ்ட் டிசைனர் விருது அவருக்கு வழங்கப்பட்டது மற்றும் தி ஹிந்துஸ்தான் டைம்ஸ் இந்தியாவின் ஸ்டைலிஷ்ட் விருதினை 2019 ஆம் ஆண்டில் பெற்றார்.
2020 கோடைக்கால இணை ஒலிம்பிக் விளையாட்டுக்கள்

2020 கோடைக்கால இணை ஒலிம்பிக் விளையாட்டுக்கள் (Tokyo 2020 Paralympic Games), மெய்வல்லுநர்களுக்கான பல்துறை விளையாட்டுப் போட்டிகள் பன்னாட்டு இணை ஒலிம்பிக் குழுவினரால் நடத்தப்படுகிறது. இப்போட்டிகள் ஜப்பான் நாட்டின் டோக்கியோ நகரத்தில் 24 ஆகஸ்டு 2021 முதல் 5 செப்டம்பர் 2021 வரை நடைபெறுகிறது. இந்த இணை ஒலிம்பிக் விளையாட்டுக்கள் ஏற்கனவே டோக்கியோவில் நடைபெற்ற 2020 கோடைக்கால ஒலிம்பிக் விளையாட்டுப் போட்டிகளைத் தொடர்ந்து நடைபெறுவதாகும்.
163 நாடுகளின் 4,535 மாற்றுத்திறன் படைத்த விளையாட்டு வீரர்கள் கலந்து கொள்ளும், 2020 கோடைக்கால இணை ஒலிம்பிக் போட்டியில் 24 வகையான விளையாட்டுகளில் 539 வகையான இணை ஒலிம்பிக் விளையாட்டுக்கள் நடத்தப்படுகிறது. தற்போது இறகுப்பந்தாட்டம் மற்றும் டைக்குவாண்டோ போட்டிகள் புதிதாக சேர்க்கப்பட்டுள்ளது. ஆனால் பாய்மரப் படகோட்டம் மற்றும் கால்பந்தாட்டப் போட்டிகள் நீக்கப்பட்டுள்ளன.
இந்த இணை ஒலிம்பிக் விளையாட்டுக்களில் இந்தியாவின் சார்பில் மாரியப்பன் தங்கவேலு உள்ளிட்ட 54 மாற்றுத் திறன் படைத்த விளையாட்டு வீரர்கள் தடகளம், வில்வித்தை, இறகுப்பந்தாட்டம், மேசைப்பந்தாட்டம், குறி பார்த்துச் சுடுதல், டைக்குவாண்டோ, நீச்சல், பளு தூக்குதல் மற்றும் படகுப்போட்டிகளில் கலந்து கொள்கிறார்கள்.
1960-இல் தொடங்கப்பட்ட பாரா ஒலிம்பிக் போட்டிகளில், ({2020 கோடைக்கால ஒலிம்பிக் விளையாட்டுப் போட்டிகள்|2021 டோக்கியோ பார-ஒலிம்பிக் போட்டிகளுக்கு]] முன்பு வரை இந்தியா மொத்தமாகவே 12 பதக்கங்களை மட்டுமே வென்றிருந்தது. ஆனால் இந்த முறை {2020 கோடைக்கால ஒலிம்பிக் விளையாட்டுப் போட்டிகள்|2021 டோக்கியோ பார-ஒலிம்பிக் போட்டிகளில்]] இந்தியா 19 பதக்கங்களை வென்று, பதக்கப் பட்டியலில் 24-வது இடத்தில் உள்ளது. இந்திய வீரர்கள் 5 தங்கம், 8 வெள்ளி மற்றும் 6 வெண்கலப் பதக்கங்கள் வென்றனர்.
ஜப்பான் தேசிய மைதானத்தில் நிறைவு விழா நிகழ்ச்சி 2021 செப்டம்பர் 5 அன்று நடைபெற்றது. முதலில் கடந்த 13 நாட்கள் நடந்த போட்டி நிகழ்ச்சிகளின் முக்கிய வீடியோ காண்பிக்கப்பட்டது. இசை, நடன நிகழ்ச்சி நடத்தப்பட்டது. ஜப்பான் நாட்டு தேசியக் கொடி ஏற்றப்பட்டு, தேசிய கீதம் இசைக்கப்பட்டது. அதன்பின், வீரர், வீராங்கனைகளின் அணிவகுப்பு நடந்தது. இரண்டு பதக்க்கங்களை வென்ற துப்பாக்கி சுடுதல் வீராங்கனை அவனி லெகரா சக்கர நாற்காலியில் அமர்ந்தபடி இந்தியாவின் மூவர்ணக் கொடியை ஏந்தி வந்தார். .
நிறைவு விழாவின் போது நடன கலைஞர்கள் உற்சாகமாக நடனமாடினர். போட்டியை வெற்றிகரமாக நடத்திய ஒருங்கிணைப்பாளர்களுக்கு பாராட்டு தெரிவிக்கப்பட்டது. தொடர்ந்து நடன கலைஞர்களின் இசை நிகழ்ச்சி நடந்தது. பின், பாராலிம்பிக் கொடி இறக்கப்பட்டு, வரும் 2024ல் நடக்கவுள்ள பாரிஸ் நகர நிர்வாகியிடம் ஒப்படைக்கப்பட்டது. டோக்கியோ பாராலிம்பிக் ஒருங்கிணைப்பு குழு தலைவர் சீகோ ஹஷிமோடோ, போட்டியில் பங்கேற்ற வீரர், வீராங்கனைகள், போட்டியை வெற்றிகரமாக நடத்த உதவிய அனைவருக்கும் நன்றி தெரிவித்தார். சிறப்புரையாற்றிய பன்னாட்டு பாராலிம்பிக் குழு தலைவர் ஆன்ட்ரூ பார்சன்ஸ், ஜப்பான் நகர மக்கள், போட்டி ஒருங்கிணைப்பாளர்கள், போட்டியில் பங்கேற்றவர்களுக்கு நன்றி தெரிவித்தார். பின், டோக்கியோ பாராலிம்பிக் நிறைவு பெற்றதாக முறைப்படி அறிவித்தார். அடுத்த பாராலிம்பிக் பாரிசில் நடக்கும் என்று தெரிவித்தார். அதன்பின் பாராலிம்பிக் ஜோதி அணைக்கப்பட்டது. முடிவில் கண்கவர் வாணவேடிக்கையுடன் நிறைவு விழா நிகழ்ச்சி முடிந்தது.
* போட்டி நடத்தும் நாடு (ஜப்பான்)
பிரியங்கா கேத்கார்

பிரியங்கா கேத்கார் (Priyanka Khedkar) இந்தியாவின் கைப்பந்து விளையாட்டு வீராங்கனை ஆவார். இவர் 1984 ஆம் ஆண்டு நவம்பர் மாதம் முதல் தேதியில் பிறந்தார். இந்திய தேசிய மகளிர் கைப்பந்தாட்ட அணியில் பிரியங்கா கேத்காரும் ஓர் உறுப்பினர் ஆவார். தற்போது இவர் கைப்பந்தாட்டப் போட்டிகளிலிருந்து ஓய்வு பெற்றுவிட்டார். 2010 ஆம் ஆண்டு மற்றும் 2014 ஆம் ஆண்டு நடைபெற்ற ஆசிய விளையாட்டுப் போட்டிகளில் இவர் இந்தியாவின் சார்பாக பங்கேற்று விளையாடினார் . பிராந்திய அளவில் நடைபெறும் கழக அளவிலான போட்டிகளில் கேத்கார் 2010 ஆம் ஆண்டு இந்திய இரயில்வே அணிக்காக விளையாடினார் .
நவ்தீப் சிங் (தடகள வீரர்)

நவ்தீப் சிங் (Navdeep Singh (athlete)) இந்தியாவைச் சேர்ந்த ஓர் இணை தடகள விளையாட்டு வீரர் மற்றும் ஈட்டி எறிதல் வீரர் ஆவார். 2024 பாரிஸ் இணை ஒலிம்பிக்கு போட்டியில் ஈட்டி எறிதல் எஃப்41 பிரிவில் தங்கப் பதக்கம் வென்றார். 2020 ஆம் ஆண்டு நடைபெற்ற கோடைகால ஒலிம்பிக்கு போட்டியில் ஆண்கள் ஈட்டி எறிதல் எப்41 பிரிவில் இவர் நான்காவது இடத்தைப் பிடித்தார்.
நவ்தீப் சிங், இந்தியாவின் அரியானா மாநிலம் பானிபட்டைச் சேர்ந்தவர். இவரது தந்தை ஒரு விவசாயி மற்றும் நகரத்தில் பால் பால் பண்ணை நடத்தி வந்தார். தில்லி பல்கலைக்கழகத்தின் ஸ்ரீ வெங்கடேஸ்வரா கல்லூரியில் பட்டப்படிப்பை முடித்தார்.
2017 ஆம் ஆண்டில், துபாயில் நடந்த ஆசிய இளைஞர் இணை விளையாட்டுகளில் ஆண்கள் ஈட்டி எறிதல் எப் 41 பிரிவில் நவ்தீப் இந்தியாவுக்காக தங்கம் வென்றார். பின்னர் துபாயில் நடைபெற்ற உலக இணை தடகள கிராண்ட் பிரிக்சு 2021 போடியில் தங்கப் பதக்கம் வென்றார்.
2021 ஆம் ஆண்டு செப்டம்பர் 4 அன்று, நடைபெற்ற 2020 கோடைக்கால இணை ஒலிம்பிக்கில் ஈட்டி எறிதல் பிரிவில் எப்41 பிரிவில் நவ்தீப் நான்காவது இடத்தைப் பிடித்தார். 2024 பாரிஸ் இணை ஒலிம்பிக்கில் தங்கப் பதக்கம் வென்றார். வருமான வரித்துறையில் ஆய்வாளராக பணிபுரிகிறார்.
இலட்சுமிராணி மாய்கி

இலட்சுமிராணி மாய்கி (Laxmirani Majhi) ஓர் இந்திய வில்லாளர் ஆவார். சார்க்கண்ட் மாநிலம், காட்சிலாவில் உள்ள பாகுலாவில் 1989 ஆம் ஆண்டு சனவரி 26 இல் பிறந்தார். மேற்கு வங்காள மாநிலத்திலுள்ள ஆசன்சோல் என்ற வணிகப்பெருநகரின் துணை நகர் சித்தரஞ்சனில் இருந்து கூட்டுவில் பிரிவில் வலதுகை வில்லாளியாக பங்கேற்று வருகிறார்.
சந்தால் பழங்குடியைச் சேர்ந்த இலட்சுமி சார்க்கண்ட்டின் கிழக்கு சிங்பூம் மாவட்டத்திலுள்ள பாகுலா கிராமத்தில் பிறந்து வளர்ந்தார். வில்வித்தைக் கழகத் தேர்வாளர்கள் இவர் படித்த அரசுப்பள்ளியைப் பார்வையிட வருகை தந்தபோது இலட்சுமியைக் கண்டறிந்து முதல் வாய்ப்பை வழங்கினர். சத்தீசுகர் மாநிலத்தின் பிலாசுப்பூர் நகரம் இந்தியத் தொடருந்துத் துறையில் பணிபுரிந்து வருகிறார்.
2015 ஆம் ஆண்டு டென்மார்க் நாட்டின் கோபனேகன் நகரில் நடைபெற்ற உலக வில்வித்தைப் போட்டியில் பெண்கள் தனிப்பிரிவில் போட்டியிட்ட இலட்சுமி வெள்ளிப்பதக்கத்தை வென்றார்.
2016 இரியோ ஒலிம்பிக் போட்டிகளிலும் விளையாட இவர் இடம்பெற்றுள்ள அணி இந்தியாவின் சார்பாக பங்கேற்றது. இலட்சுமிராணி மாய்கி, பாம்பேலா தேவி இலைசுராம் மற்றும் தீபிகா குமாரி ஆகியோர் அடங்கிய இவ்வணி தகுதிச்சுற்றுப் போட்டியில் ஏழாவது இடத்தைப் பிடித்தது. முன்னதாக கொலம்பியாவுடன் விளையாடி வெற்றியை ஈட்டிய இவர்கள் காலிறுதிப் போட்டியில் உருசியாவிடம் ஆட்டத்தை இழந்தனர்.
தனிநபர் பிரிவில் தகுதிச்சுற்றில் 43 ஆவது இடம்பிடித்திருந்த இலட்சுமி பின்னர் சுலோவோகியா நாட்டின் அலெக்சாந்திரா உலோங்கோவாவிடம் போட்டியிட்டு வெற்றிவாய்ப்பை இழந்தார்.
அவனி லெகரா

அவனி லெகரா (Avani Lekhara) (பிறப்பு: 8 நவம்பர் 2001) இந்தியக் குறிபார்த்து சுடும் வீராங்கனை ஆவார். இவர் இராசத்தான் மாநிலத்தின் தலைநகரமான ஜெய்ப்பூரில் பிறந்தார். 2020 டோக்கியோ இணை ஒலிம்பிக் போட்டியிலும் 2024 பாரிசு இணை ஒலிம்பிக் போட்டியிலும் மகளிர் பிரிவில் குறி பார்த்துச் சுடுதல் போட்டியில் தங்கப் பதக்கம் வென்றார்.மேலும் இவர் 3 செப்டம்பர் 2021 அன்று 50 மீட்டர் துப்பாக்கி சுடும் போட்டியின் SH1 பிரிவில் வெண்கலப் பதக்கம் வென்றார்.
2020 கோடைக்கால இணை ஒலிம்பிக் விளையாட்டுக்கள்
ஜக்கம்மா

ஜக்கம்மா 1972-ஆம் ஆண்டு வெளிவந்த தமிழ்த் திரைப்படமாகும். சி. எம். கர்ணன் இயக்கத்தில் வெளிவந்த இத்திரைப்படத்தில் ஜெய்சங்கர், சாவித்திரி, உஷா நந்தினி மற்றும் பலர் நடித்திருந்தனர்.
வசந்த ராகம்

எஸ். ஏ. சந்திரசேகர் இயக்கத்தில் 1986ம் ஆண்டு வெளிவந்த திரைப்படம் வசந்த ராகம் ஆகும். விஜயகாந்த், ரகுமான், சுதா சந்திரன், விஜய குமாரி, செந்தில்,கோவை சரளா மற்றும் பலர் இத்திரைப்படத்தில் நடித்திருந்தனர்.
எஸ்.ஏ.சந்திரசேகரின் மனைவி ஷோபா சந்திரசேகர் இத்திரைப்படத்தை தயாரித்துள்ளார்.
களவாணி 2 (திரைப்படம்)

களவாணி 2 (Kalavani 2) 2019 இல் வெளியான ஓர் இந்தியத் தமிழ் காதல் மற்றும் நகைச்சுவைத் திரைப்படம் ஆகும். இத்திரைப்படத்தைத் தயாரித்து இயக்கியவர் சற்குணம் ஆவார். இத்திரைப்படத்தில் விமல் மற்றும் ஓவியா முக்கிய கதாபாத்திரங்களில் நடித்துள்ளனர். இவர்களுடன் விக்னேஷ்காந்த், கஞ்சா கறுப்பு ஆகியோர் துணை கதாபாத்திரங்களில் நடித்துள்ளனர். இத்திரைப்படம் 2010 ஆம் ஆண்டில் வெளியான களவாணி திரைப்படத்தின் தொடர் படமாகும். இத்திரைப்படத்தின் தயாரிப்பு 2018 ஆம் ஆண்டு பிப்ரவரியில் தொடங்கியது. இத்திரைப்படம் 2019 ஆம் ஆண்டு சூலை 5 ஆம் நாள் வெளியிடப்பட்டது. இப்படம் சராசரியான விமர்சனங்களைப் பெற்றது
அறிவழகன்(விமல்) தனது பழைய ஏமாற்றும் கதாபாத்திரத்தில் தொடர்கிறார். இந்த முறை விக்கி என்ற நண்பராக (விக்னேஷ்காந்த்) வருகிறார். உள்ளாட்சித் தேர்தல்கள் அறிவிக்கப்பட்ட பிறகு, அறிவழகனின் மாமாவும், அறிவழகனின் காரலி மகேஸ்வரியின் (ஓவியா) தந்தையாரும் போட்டியிடுகின்றனர். அறிவழகனும் தேர்தலில் போட்டியிட வேட்புமனு தாக்கல் செய்யத் திட்டமிடுகிறார். வாக்குகள் சிதறுவதைத் தடுக்க இரு தரப்பினரும் தனக்குப் பணம் தர முன் வருவார்கள் என்பது அறிவழகனின் திட்டம். இதற்காக பஞ்சாயத்தை (கஞ்சா கறுப்பு) ஏமாற்றி பண உதவி பெறுகிறார். ஆனால், அறிவழகன் வேட்புமனு தாக்கல் செய்தது அறிவழகனின் மாமாவிற்கோ, மகேஷ்வரியின் தந்தைக்கோ தெரியாமல் போகிறது. அவர்கள் இருவருமே அறிவழகனை ஏளனமாகப் பேசுகிறார்கள். இதனால் ஆத்திரமடைந்த அறிவழகன் எப்படியாவது தேர்தலில் வெற்றி பெறுவேன் என்று சபதம் செய்கிறார். இதன் பிறகு அறிவழகன் செய்யும் களவாணித் தனங்கள், நிறைய அதிரடிகள் ஆகியவையே களவாணி 2 திரைப்படத்தின் மீதிக்கதையாகும்.
2010 ஆம் ஆண்டில் நசீர் தயாரிப்பில் வெளியான களவானி திரைப்படம் ஆச்சர்யமூட்டும் வகையில் ஒரு வெற்றியையும், வசூலில் சாதனையையும் செய்தது. இதன் மூலமாக இயக்குநர் சற்குணம், நடிகர் விமல் மற்றும் நடிகைஓவியா ஆகியோருக்கான வாய்ப்புகளை அதிகப்படுத்தியது. நவம்பர் 2016 இல், சற்குணம் மற்றம் விமல் களவாணியின் இரண்டாம் பாகத்திற்காக இணையப்போவதாக செய்திகள் வெளிவந்தன. ஆனால் சற்குணம் நடிகர் மாதவன் நடிப்பதாக இருந்த திரபை்படத்தின் முன் தயாரிப்பு பணிகளில் கவனம் செலுத்தத் தொடங்கினார். அக்டோபர் 2017 இல், நடிகர் விமல் இப்படத்தில் ஒப்பந்தமானதை மறுத்தார். நசீர் களவாணியின் தொடர் படத்தை தயாரிப்பதையும் மறுத்தார்.
2018 இல் சற்குணம் மாதவனுடன் செய்வதாக இருந்த திரைப்படத்தை ஒத்தி வைத்து விட்டு களவாணி படத்தின் இரண்டாம் பாகத்தைத் தனது சொந்தத் தயாரிப்பு நிறுவனமான வர்மன் தயாரிப்பு நிறுவனம் மூலமாகத் தொடங்க இருப்பதை முன்மொழிந்தார். இத்திரைப்படத்திற்காக விமல் மற்றும் ஓவியாவை ஒப்பந்தம் செய்தார். இத்திரைப்படத்திற்கு கே2. சற்குணத்தின் இந்த அறிவிப்பினைத் தொடர்ந்து நசீர் இது குறித்து தனது வருத்தத்தை வெளியிட்டார். அவர் களவானி 2 திரைப்படத்தைத் தான் தொடங்க இருப்பதாகவும், இதற்கான அசலான உரிமைகள் தன்னிடமே இருப்பதாகவும் தெரிவித்தார். மேலும், பூனம் கவுர் நடித்துக் கொண்டிருக்கும் வடம் என்ற திரைப்படம் முடிந்தவுடன் 2018 ஆம் ஆண்டின் மத்தியில் இத்திரைப்படத்தின் பணிகள் தொடங்க உள்ளதாகவும் அறிவித்தார்.
இந்தப் பிரச்சனை இவ்வாறாக இருக்க சற்குணம் விமலை வைத்து பிப்ரவரி 2018 இல் தனது படப்பிடிப்பைத் தொடங்கினார். மே 2018 இல் ஓவியா இப்படக்குழுவினருடன் இணைந்தார். களவாணி திரைப்படத்தில் நடித்த பெரும்பாலான நடிகர்கள் இப்படத்தில் மீண்டும் இணைந்தனர். சூரி இப்படத்தில் நடிக்கவில்லை. அவருக்குப் பதிலாக விக்னேஷ்காந்த் ஒப்பந்தமானார்.
மிலி

மிலி, 2015ஆம் ஆண்டில் வெளியான மலையாளத் திரைப்படமாகும். இதில் நிவின் பவுலி, அமலா பால், பூர்ணா, சனுஷா, சாய்குமார், அம்பிகா ஆகியோர் முன்னணி வேடங்களில் நடித்திருந்தனர். Described as a "heroine-centric motivational film,"
கூச்ச சுபாவம் கொண்ட பெண்ணாக வளரும் மிலி (அமலா பால்), வளரும் பருவத்தில் மன அழுத்தத்தால் பாதிக்கப்படுகிறாள். அவளுடைய தாழ்வு மனப்பான்மையால் மற்றவர்களிடம் இருந்து விலகியே இருக்கிறாள். முன்னேறத் துடிக்கும் மிலிக்கு, நவீனாக வரும் நிவின் பாலி உதவுகிறார். குழந்தை நல மையத்தை தொடங்கி வெற்றியுடன் நடத்துகிறாள் மிலி.
கோமாளி (திரைப்படம்)

கோமாளி (Comali மொ.பெ. Clown கோமாளி ) 2019 ஆம் ஆண்டில் வெளியான தமிழ்த் திரைப்படம் ஆகும். வேல்ஸ் இண்டர்நேசனல் நிறுவனம் இதனைத் தயாரித்தது. பிரதீப் ரங்கராஜன் எனும் புதுமுக இயக்குநரின் இயக்கத்தில் ஜெயம் ரவி, காஜல் அகர்வால் ஆகியோர் முக்கியக் கதாப்பாத்திரத்தில் நடித்தனர். யோகி பாபு துணைக் கதாப்பத்திரத்தில் நடித்திருந்தார்.நாதன் என்பவர் ஒளிப்பதிவு செய்தார். பிரதீப் ஈ. ராகவ் பதிப்பாளர் பணியினையும் மேற்கொண்டனர். இந்தத் திரைப்படம் ஆகஸ்ட் 15, 2019 இல் திரையரங்குகளில் வெளியானது.கிப்கொப் தமிழா இந்தத் திரைப்படத்திற்கு இசையமத்தார்.இந்தத் திரைப்படத்தின் இயக்குநர் ஆட்டோ ஓட்டுநராக ஓரு காட்சியில் தோன்றியிருப்பார்.
தனது வாழ்க்கையில் 16 ஆண்டுகள் ஆழ்மயக்க நிலையில் இருக்கும் ஒருவர் மீண்டு வரும் போது தற்காலத்திற்கு தகுந்தாற்போல் எவ்வாறு செயல்படுகிறார் என்பதும் தொழில்நுட்ப வளர்ச்சியால் மக்கள் எவ்வாறு தங்களது உறவுகளை விட்டு விலகி இருக்கிறார்கள் என்பதனையும் மையக் கருத்தாக கொண்டுள்ளது.
ஜெயம் ரவி இந்தத் திரைப்படத்திற்காக 20 கிலோ எடை குறைந்தார். படத்தின் பெரும்பானமையான காட்சிகள் சென்னையிலேயே படமாக்கப்பட்டன. மேலும் பள்ளி போன்று அரங்கம் அமைக்கப்பட்டு படமாக்கப்பட்டன.கன்னட நடிகையான கவிதா ராதேஷ்யம் என்பவர் இதில் நடித்திருந்தார். கிப் கொப்தமிழா இந்தத் திரைப்படத்திற்கு இசையமைத்தார். நாதன் ஒளிப்பதிவாளராகவும் மற்றும் பிரதீப் ஈ. ராகவ் பதிப்பசிரியராகவும் ஒப்பந்தம் ஆகினர்.
தனி ஒருவன் திரைப்படத்தினைத் தொடர்ந்து கிப்கொப் தமிழா இரண்டாவது முறையாக ஜெயம் ரவியுடன் இணைந்தார். இந்தத் திரைபபடத்திற்கான பாடல்களை கபிலன் வைரமுத்து, பிரதீப் ரங்கநாதன், கானா ரவி மற்றும் மொபின் ஆகியோர் பாடல்களை எழுதியுள்ளானர். ராகுல் நம்பியாருடன் ஜெயம் ரவி ஒரு பாடல் பாடியுள்ளார்.
3 ஆகஸ்ட் 2019 இல் இந்தத் திரைபப்டத்தின் அதிகாரப்பூர்வ முன்னோட்டம் சோனி மியூசிக்கால் வெளியிடப்பட்டது.
ஆகஸ்ட் 15, 2019 இந்திய சுதந்திர தினத்தன்று இந்தத் திரைப்படம் வெளியானது.
விமர்சன ரீதியில் நல்ல வரவேற்பைப் பெற்ற இந்தத் திரைப்படம் வணிக ரீதியிலும் வெற்றி பெற்றது. கோமாளி திரைப்படம் சர்வதேச அளவில் 50 கோடி ரூபாய் வசூல் செய்தது..
போனி கபூர் இந்தப் படத்தின் இந்தி மீளுருவாக்கத்தில் அர்ஜூன் கபூர் நடிப்பார் எனத் தெரிவித்தார். மெலு இந்தப் படத்திற்கான இந்தி உரிமையினை தனது நிறுவனம் வாங்கியுள்ளதாகவும் தெரிவித்தார்.
ராஜஸ்தானியத் திரைப்படத்துறை

ராஜஸ்தானியத் திரைப்படத்துறை என்பது இந்திய நாட்டில் ராஜஸ்தான் மாநிலத்தில் அமைந்துள்ள திரைப்படத்துறை ஆகும். இந்த துறையில் ராஜஸ்தானி வகைகளான மார்வாரி மொழி உள்ளிட்ட பல்வேறு பிராந்திய மற்றும் பழங்குடி மொழிகளில் திரைப்படங்கள் தயாரிக்கப்படுகின்றன.
முதல் ராஜஸ்தானி திரைப்படமான 'நஸ்ரானா' என்ற திரைப்படம் 1942 ஆம் ஆண்டு வெளியானது. இந்த திரைப்படத்தை மார்வாரி இயக்குனரான ஜி. பி. கபூர் என்பவர் இயக்கியுள்ளார். முதல் வெற்றி பெற்ற திரைப்படம் பி.கே.ஆதர்ஷ் தயாரித்த 'பாபாசா ரி லாட்லி' என்ற திரைப்படம் ஆகும். இந்த திரைப்படம் 1961 ஆம் ஆண்டு வெளியானது.
சரியான விளம்பரம் மற்றும் உற்பத்தி தரம் குறைவாக இருப்பது போன்ற காரணங்களுக்காக 1990 ஆம் ஆண்டுகளின் நடுப்பகுதியில் இருந்து ராஜஸ்தானில் தயாரிக்கப்பட்ட திரைப்படங்களின் எண்ணிக்கை குறைவாக உள்ளது.2008 ஆம் ஆண்டு முதல் ராஜஸ்தானி திரைப்படங்களின் தயாரிப்பை ஊக்குவிப்பதற்காக, 100,000 க்கும் குறைவான மக்களைக் கொண்ட நகரங்கள் மற்றும் நகரங்களில் உள்ள திரையரங்குகளில் வரி குறைப்பு அரசாங்கத்தால் அறிவிக்கப்பட்டது. மற்றும் பொழுதுபோக்கு வரி குறைக்கப்பட்டது.
சீமந்தினி

சீமந்தினி 1936 ஆம் ஆண்டு வெளிவந்த தமிழ்த் திரைப்படமாகும். எல்லிஸ் டங்கன் இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, டி. பி. ராஜகோபால் மற்றும் பலர் நடித்திருந்தனர்.
பிலிம் நியூஸ் ஆனந்தன்

பிலிம் நியூஸ் ஆனந்தன் எனப்படும் பி. ஜி. அனந்த கிருஷ்ணன் (பிறப்பு; சென்னை 1928 - 21 மார்ச் 2016) என்பவர் தமிழ்த் திரைப்பட உலகின் தகவல் களஞ்சியம் என அழைக்கப்பட்டவர். இவர் சென்னையில் பிறந்தவர்.
திரைப்படத் துறையில் மக்கள் தொடர்புப் பணியில் இருந்த ஆனந்தன் தமிழ்த் திரைப்பட நடிகர், நடிகை, இயக்குநர், இசையமைப்பாளர், ஒளிப்பதிவாளர் என அனைத்துத் திரைப்படத் துறையினர் குறித்த தகவல்களையும் சேகரித்து வைத்திருந்தார். சென்னையில் பல ஆண்டுகளாக “பிலிம் நியூஸ்” என்ற திரைப்படச் செய்தி நிறுவனத்தை நடத்தி வந்தார். இவரிடமிருந்த தமிழ்த்திரைப்பட செய்திக் கோப்புகளையும் ஆவணங்களையும் தொகுத்து நூலாக வெளியிட தமிழ்நாடு அரசு நிதியுதவி செய்தது. “சாதனைகள் படைத்த தமிழ்த்திரைப்பட வரலாறு” என்ற பெயரில் இந்நூல் வெளியிடப்பட்டது.
பிலிம் நியூஸ் ஆனந்தன் சென்னை, கோடம்பாக்கத்தில் 2016 மார்ச் 21 அன்று காலமானார்.
தண்ணீர் தண்ணீர்

தண்ணீர் தண்ணீர் 1981 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் குகன், சரிதா மற்றும் பலர் நடித்திருந்தனர்.
கோமல் சுவாமிநாதனின் தண்ணீர் தண்ணீர் நாடகம், இயக்குநர் கே.பாலச்சந்தரால் திரைப்படமாக இயக்கப்பட்டது.
சபரினா சுட்டியர்வால்ட்

சபரினா சுட்டியர்வால்ட் (Sabrina Stierwalt) ஓர் அமெரிக்க வானியலாளரும் வானியற்பியலாறும் ஆவார். இவர் பால்வெளிகளின் உருவாக்கமும் படிமலர்ச்சியும் பற்றியும் வளிம இயங்கியலையும் புதிர்க்கதிர், புற ஊதாக் கதிர், ஒளி, அகச்சிவப்புக் கதிர், கதிர்வீச்சலை, குறைமில்லிமீட்டர் முறை ஆகிய தொலைநோக்கிகளைப் பயன்படுத்தி ஆய்வு செய்கிறார் . இவர் பட்டறிவு மிக்க அறிவியல் பரப்புரையாளர்; இவர் அறிவியல், தொழில்நுட்பம், பொறியியல், கணிதவியல் புலங்களில் பெறும் முறையீடுகளுக்காகப் போராடும் பாலினச் சமமைக்கான போராளியும் ஆவார்.
== இளமை ==இவர் இளமையில் அறசியல் எழுத்தாளராக கருதியுள்ளார். கல்லூரி படிப்புக்கு வருமுன்பு இவர் கேளிவிகள் கேட்காத அமைதியான மாணவராக இருந்துள்ளார். இவருக்கு முன்காட்டு பாத்திரமாக பெண் அறிவியல் அறிஞர் யாரும் இல்லாமை அறிவியல், தொழில்நுட்பம், பொறியியல், கணிதவியல் புலங்களில் வெற்றிகரமாக முன்னேறுவதற்கு பெருந்தடங்கலாக விளங்கியமையைப் பற்றி எண்ணிப் பார்த்துள்ளார்.
இவரது வெளியீடுகள் பின்வருமாறு:
அலனா கோல்மி

அலனா கோல்மி (Alana Golmei) இந்தியாவின் மணிப்பூர் மாநிலத்தைச் சேர்ந்த ஒரு மனிதநேய ஆர்வலராவார். செயற்பாட்டாளராகவும் வழக்கறிஞராகவும் உள்ள இவர் பன்னு அறக்கட்டளையின் நிறுவனருமாவார்.
பெண்களுக்கு எதிரான வன்முறைகள் பாலின அடிப்படையிலான பாகுபாடுகள், உடல் மற்றும் மன இடர்பாடுகளை களைந்து பெண்களின் கவுரவத்தைப் பாதுகாப்பதை இந்த அறக்கட்டளை தனது நோக்கமாக உறுதிபூண்டுள்ளது, மேலும் சாதி, வர்க்கம், இனம், மதம் மற்றும் புவியியல் பகுதி ஆகியவற்றைப் பொருட்படுத்தாமல் பெண்களுக்கு எதிரான அனைத்து வகையான பாகுபாடுகள் மற்றும் குற்றங்களுக்கு எதிராக பன்னு அறக்கட்டளை பாடுபடுகிறது.
தில்லி பர்மா மையத்தின் நிறுவன உறுப்பினராகச் செயல்படும் அலனா 2007 ஆம் ஆண்டில் வடகிழக்கு ஆதரவு மையம் & உதவி மையத்தைத் தொடங்கினார். பெண்கள், வடகிழக்கு மக்கள், தில்லியில் உள்ள பழங்குடி சமூகத்தைச் சேர்ந்தவர்களுக்கு தேசிய தலைநகர் பிராந்தியத்தில் துன்புறுத்தல்கள் மற்றும் இடர்பாடுகளைத் தடுப்பதை இம்மையம் நோக்கமாகக் கொண்டு செயல்படுகிறது.
வடகிழக்கு இந்தியாவைச் சேர்ந்த மக்கள் தில்லியில் எதிர்கொள்ளும் பெரும் பிரச்சினைகளைக் கையாள்வதில் அலனா கோல்மி முன்னணியில் இருந்தார்.
கோல்மிக்கு 2016 ஆம் ஆண்டு மகளிர் தினமான மார்ச்சு மாதம் 8 ஆம் தேதியன்று தில்லி சாதனை மகளிர் விருது வழங்கப்பட்டது.
40 பழ மரம்

40 பழங்கள் கொண்ட மரம் (Tree of 40 Fruit) என்பது சிரக்கியூஸ் பல்கலைக்கழகப் பேராசிரியர் சாம் வான் அகென் என்பவர் ஒட்டுதல் நுட்பத்தைப் பயன்படுத்தி உருவாக்கிய பழ மரங்களில் ஒன்றாகும். ஒவ்வொரு மரமும் அமெரிக்காவில் சூலை முதல் அக்டோபர் மாதம் வரை வரிசையாக பழுக்கக்கூடிய 'புரூனசு' பேரினத்தைச் சார்ந்த 40 வகையான 'உள்ளோட்டுச் சதைக்கனியினைத்' தருகிறது.
சாம் வான் ஏகன் நியூயார்க் நகரில் உள்ள சிரக்கியூஸ் பல்கலைக்கழகத்தில் சிற்பக்கலை இணை பேராசிரியர் ஆவார். பென்சில்வேனியா டச்சு குடும்பத்தைச் சார்ந்த அவரது குடும்பத்திற்கு ஒரு பண்ணை இருந்தது. மேலும் ஒரு சமகால கலைஞரான அவர் பாரம்பரிய கலை உருவாக்கத்திற்கு அப்பால் பணியாற்றுகிறார். தகவல் தொடர்பு, தாவரவியல் மற்றும் வேளாண்மையில் புதிய முன்னோக்கு கலை திட்டங்களை உருவாக்குகிறார்.
வான் ஏகன் 2008 ஆம் ஆண்டில், கலை சார்த்த ஒரு செயல் திட்டத்திற்காக ஒரு பன்முக பூக்களைத் தரும் மரம் ஒன்றை உருவாக்க மாதிரிகள் தேடும் போது, நிதிப்பற்றாக்குறை காரணமாக மூடப்படவிருந்த நியூ யார்க் ஸ்டேட் வேளாண்மை பரிசோதனை நிலையத்தின் 3 ஏக்கர் (1.2 ஹெக்டேர்) பழத்தோட்டத்தை வாங்கினார்.
அவர் அங்கு வளர்ந்து வரும் 250 பாரம்பரிய மரபுகள் உள்ள சிலவற்றிலிருந்து மொட்டுக்களை ஒரு வகை மரத்தின் மீது ஒட்டத் துவங்கினார். சுமார் ஐந்து வருடங்களுக்குப் பிறகு,அந்த மரம் நாற்பது வெவ்வேறு கிளைகளை "தாய்" மரங்களிலிருந்து வளரச்செய்தது. ஒவ்வொரு கிளையிலிருந்தும் வித்தியாசமான பழங்களுடன் -வாதுமை, சீமை வாதுமைப்பழம், செர்ரி, நெக்டரின், குழிப்பேரி மற்றும் பிளம் வகைகள் உட்பட- பல்வேறு பழங்களைக் கொண்ட ஒரு மரம் வளர்ந்தது.
ஒவ்வொரு வசந்தகாலத்திலும் அந்த மரம் சிவப்பு, இளஞ்சிவப்பு மற்றும் வெள்ளை நிறங்களின் கலவையாக பூத்துக்குலுங்கும் .
2014ஆம் ஆண்டளவில், வான் ஏகன் '40 பழமரத்தின் 16 மரங்களை உற்பத்தி செய்து, சமூக தோட்டங்கள், அருங்காட்சியகங்கள் மற்றும் தனியார் சேகரிப்புகள் உட்பட பல்வேறு தனியார் மற்றும் பொது இடங்களில் நிறுவினார். இவற்றுள் நியூட்டன், மாசசூசெட்ஸ்; பவுண்ட் ரிட்ஜ், ஷாட்ஹில்ஸ்; நியூ செர்சி; பென்டொன்வில்லே, ஆர்கன்சா மற்றும் சான் ஜோஸ், கலிபோர்னியா ஆகியவை முக்கியமான இடங்களாகும். மரங்கள் நிறைந்த ஒரு பழத்தோட்ட நகரத்தை விரிவுப்படுத்தவும் திட்டமிடுகிறார்.
ராஜ்குமார் கிரானி

ராஜ்குமார் ஹிரானி (பிறப்பு 20 நவம்பர் 1962) ஓர் இந்தியத் திரைப்பட இயக்குநர், தயாரிப்பாளர் மற்றும் திரைப்பட தொகுப்பாளர் ஆவார். இந்தியில், முன்னாபாய் எம்.பி.பி.எஸ், 3 இடியட்ஸ் பிகே போன்ற இவர் இயக்கிய அனைத்து திரைப்படங்களும் வணிக ரீதியாக சிறந்த வெற்றித் திரைப்படங்களாக அமைந்துள்ளன. இவர் 11 பிலிம்பேர் விருதுகளையும் வென்றுள்ளார்.
சாந்தனு மொய்த்ரா

சாந்தனு மொய்த்ரா (Shantanu Moitra) என்பவர் 1968 சனவரி 22 அன்று பிறந்த இந்தி திரையுலகில் பாடல்களை இயற்றிய ஓர் இந்திய பின்னணி இசை இயக்குனராவார். பரினிதா (2005), கசாரோன் குவைசெய்ன் அய்சி (2005), இலகே ரகோ முன்னாபாய் (2006) மற்றும் 3 இடியட்ஸ் (2009) ஆகிய படங்களில் இசையமைத்ததற்காக நன்கு அறியபட்டவராவார். சுபா முட்கல் பாடிய மான் கே மஞ்சீரே மற்றும் அபே கே சாவன் போன்ற சொந்த இசைத் தொகுப்புகளையும் இவர் கொண்டுள்ளார். 2014 ஆம் ஆண்டில், நா பங்காரு தல்லி என்ற திரைப்படத்திற்கான சிறந்த இசை இயக்கத்திற்கான (பின்னணி இசை) தேசிய திரைப்பட விருதைப் பெற்றார்.
சாந்தனு உத்தரப் பிரதேசத்திலுள்ள, இலக்னோவில் பிறந்தார். அங்கு இவரது தந்தை ஒரு பெங்காலி இசைக் குடும்பத்திலிருந்து வந்தவர். இவர் தனது குடும்பத்தினருடன் டெல்லிக்குச் சென்றபோது மிகவும் சிறுவயதாக இருந்தார். ஆரம்பத்தில் இவர் மேற்கு டெல்லியில் உள்ள படேல் நகரில் வசித்து வந்தார். பூசா சாலையில் உள்ள ஸ்பிரிங்டேல்ஸ் பள்ளியில் படித்தார். அங்கு, இவர் ஒரு இசைக்குழுவின் தலைவராகவும், பாடகராகவும் இருந்தார் 1982 ஆம் ஆண்டில், இவரது இசைக்குழு பள்ளியின் முதல் ராக் நிகழ்ச்சியை நடத்தியது. "தில்லியிலுள்ள ஸ்பிரிங்டேல்ஸ் பள்ளி வழக்கமாக இசைக்காக மட்டும் விருதுகளை வழங்கவில்லை. இசையில் நான் செய்த பங்களிப்புக்காக பள்ளியில் ஒரு விருதைப் பெறுவது இன்னும் சிறப்பாக இருந்தது. நான் இப்போது திரும்பிப் பார்க்கும்போது, அந்த விருது எனக்கு மிகுந்த நம்பிக்கையைத் தந்தது என்று நான் நினைக்கிறேன், "என்று அவர் கூறுகிறார்.
இந்த இசைக்குழு நகர்ப்புற-நாட்டுப்புற பாடகரும், ஸ்பிரிங்டேல்சின் முன்னாள் மாணவருமானன சுஷ்மித் போஸிடமிருந்து இசைப் பயிற்சியையும் பெற்றனர். இவர் எப்போதாவது இவர்களுக்கு கற்பிப்பார். பின்னர் தெற்கு தில்லியில் உள்ள சித்தரஞ்சன் பூங்காவிற்கு குடிபெயர்ந்தார்
டெல்லி பல்கலைக்கழகத்தின் கல்காஜி தேஷ்பந்து கல்லூரியில் படித்த இவர் பொருளாதாரத்தில் பட்டம் பெற்றுள்ளார்.
மொய்த்ரா ஒரு விளம்பர நிறுவனத்தில் வாடிக்கையாளர் சேவை அதிகாரியாக தனது வாழ்க்கையைத் தொடங்கினார். அந்த நேரத்தில் இவருக்கு இசை ஒரு பொழுதுபோக்காக இருந்தது. தற்செயலாக விளம்பரங்களுக்கு இசையமைக்கத் தொடங்கினார். நிறுவனத்தின் தலைவரான பிரதீப் சர்க்கார் கடைசி நிமிடத்தில் ஒரு விளம்பர ஜிங்கிள்சை இசையமைக்கும்படி கேட்டார். சில்லு பொருளான "அங்கிள் சிப்சு"க்கு "போல் மேரே லிப்ஸ். ஐ லவு அங்கிள் சிப்சை விரும்புகிறேன்" என்பது ஜிங்கிள். இது உடனடி வெற்றியாக மாறியது. பின்னர் இவர் பிரதீப் சர்க்காருக்காக பல ஜிங்கிள்ஸ் மற்றும் பல விளம்பர பிராண்டுகளை இயற்றினார்.
இது இண்டிபாப் இசைத் ஹொகுப்புகளுக்கு ளுக்கு இசையமைக்க வழிவகுத்தது. அவை அப்கே சாவன், மான் கே மஞ்சீரே: திருப்புமுனைகளுக்கான பெண்கள் கனவுகளின் இசைத் தொகுப்பு மற்றும் சுபா முட்கலுக்கான சப்னா தேகா ஹை மைனே (2003) ஆகியவை.
பரினிதாவில் (2005) தனது இசையால் மொய்த்ரா அங்கீகாரம் பெற்றார். இவரது இசை விமர்சன ரீதியாக பாராட்டப்பட்டது. பிலிம்பேர் சிறந்த இசை இயக்குநர் விருதுக்கும் பரிந்துரைக்கப்பட்டார். அதே ஆண்டு இவர் புதிய இசை திறமைக்கான பிலிம்பேர் ஆர்.டி. பர்மன் விருதை வென்றார். 2009 ஆம் ஆண்டில்,இவர் தனது முதல் பெங்காலி படமான அன்தாகீனுக்கு இசையமைத்தார்.
National Egg Coordination Committee

National Egg Coordination Committee (NECC) is an association of poultry farmers in India with more than 25,000 members. Its programmes include market intervention, price support operations, egg promotion campaigns, consumer education, market research, rural market development and liaisons with the government on vital issues concerning the industry.
NECC's role in the Indian egg industry mainly focuses on egg pricing. After fulfilling its original purpose, NECC expanded its scope of activities to achieve the following:
The Indian Poultry industry suffered a series of crises in the early 1980s, since the selling price had dropped below production costs. Many poultry farmers shut down operations due to heavy losses. A group of farmers motivated by Dr. B. V. Rao and Ch. Jagapati Rao traveled across the country, organising over 300 meetings with groups, individuals, and traders. Their objective was to unite poultry farmers from all over India. In May 1982, NECC was formally registered as a trust under the Indian Societies Registration Act and on May 14, 1982, NECC started declaring egg prices.